CELEX: 62011TN0029
Language: fi
Date: 2011-01-14 00:00:00
Title: Asia T-29/11: Kanne 14.1.2011 — Technische Universität Dresden v. komissio

12.3.2011   
            
            
               FI
            
            
               Euroopan unionin virallinen lehti
            
            
               C 80/23
            
         Kanne 14.1.2011 — Technische Universität Dresden v. komissio
   (Asia T-29/11)
   2011/C 80/46
   Oikeudenkäyntikieli: saksa
   
      Asianosaiset
   
   
      Kantaja: Technische Universität Dresden (Dresden, Saksa) (edustaja: asianajaja G. Brüggen)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa komission 4.11.2010 tekemän päätöksen (maksukehotus nro 3241011712), joka koskee 55 377,62 euron suuruisen määrän takaisinperimistä, ja
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi seuraaviin perusteisiin:
   
               1.
            
            
               Yhteisön oikeutta on rikottu asian tosiseikkojen virheellisen ja puuttuvan arvioinnin perusteella
               Kantaja väittää, että asian tosiseikkoja on arvioitu virheellisesti ja puutteellisesti tiettyjen henkilöstökulujen ja majoitus- ja matkakulujen tukikelpoisuuden osalta. Se väittää myös, että eri palveluita koskevia tosiseikkoja on arvioitu virheellisesti ja puutteellisesti.
            
         
               2.
            
            
               Yhteisön oikeutta on rikottu päätöksen perusteluja rasittavien vakavien virheiden perusteella
               Kantaja väittää tämän kanneperusteen yhteydessä, että maksukehotusta ei ole perusteltu, että majoitus- ja matkakulujen tukikelpoisuuden hyväksymistä ja epäämistä koskevat perustelut ovat virheelliset ja että otsikon ”eri palvelut” osalta tuen piiriin kuulumattoman summan korottamista ei ole perusteltu.